**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL LAIKINOSIOS KOMISIJOS SUDARYMO**

2020 m. balandžio 30 d. Nr. SP-124

 Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 5 dalimi ir atsižvelgdama į aiškinamajame rašte išdėstytus faktus, Kėdainių rajono savivaldybės taryba n u s p r e n d ž i a:

1. Sudaryti laikinąją komisiją iš keturių asmenų, deleguotų po vieną atstovą nuo kiekvienos Kėdainių rajono savivaldybės taryboje veikiančios frakcijos ir tarybos narių grupės, įvertinti UAB ,,Kėdainių vandenys“ bei Kėdainių rajono savivaldybės vadovų bei atsakingų darbuotojų veiksmus:

1.1.......................................................................;

1.2.......................................................................;

1.3.......................................................................;

1.4. ..................................................................... .

2. Nustatyti, kad komisijos pirmininką išrenka komisija savo pirmajame posėdyje visų posėdyje dalyvaujančių komisijos narių balsų dauguma.

3. Pavesti komisijai vertinimo išvadas Kėdainių rajono savivaldybės tarybos nariams pateikti per 20 darbo dienų.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al.36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Saulius Grinkevičius Dalius Ramonas Rūta Švedienė

2020-04- 2020-04- 2020-04-

**Kėdainių rajono savivaldybės tarybai**

**AIŠKINAMASIS RAŠTAS**

**DĖL LAIKINOSIOS DARBO GRUPĖS SUDARYMO**

2020 m. balandžio 27 d.

 Kėdainiai

**Parengto sprendimo projekto tikslai:**

Sprendimo projekto tikslas – sudaryti laikinąją darbo grupę.

**Sprendimo projekto esmė, rengimo priežastis ir motyvai:**

Vadovaujantis Lietuvos Respublikos vietos savivaldos įstatymo 15 straipsnio 5 dalimi įstatymų nustatytais atvejais arba savivaldybės tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos. UAB ,,Kėdainių vandenys“ geriamojo vandens tyrimų rezultatas, gautas 2020 m. balandžio 16 d. iš Nacionalinės sveikatos priežiūros laboratorijos (2020 metų balandžio 15 dienos protokolas Nr. 2303/2020), kai buvo nustatytas gyvsidabrio kiekis 1,71 mikrogramu/l, kai didžiausia leidžiama koncentracija iki 1,0 mikrogramo/l. Kėdainių rajono savivaldybės vadovai Kėdainių gyventojus informavo tik 2020 m. balandžio 20 d., pilnai nepaaiškinę situacijos ir sukeldami gyventojų nepasitenkinimą bei paniką. Nebuvo užtikrintas gyventojų aprūpinimas geriamuoju vandeniu. Ekstremalių situacijų tyrimo komisija susirinko tik 2020 m. balandžio 21 d. 2020 m. balandžio 22 d. organizuotame jungtiniame komitetų posėdyje nebuvo pilnai atsakyta į visus savivaldybės tarybos narių klausimus, kai kuriems tarybos nariams nebuvo leista užduoti klausimus ar pasisakyti.

Dėl aukščiau išvardintų faktų laikinoji darbo grupė turi įvertinti UAB ,,Kėdainių vandenys“ bei Kėdainių rajono savivaldybės vadovų bei atsakingų darbuotojų veiksmus.

**Lėšų poreikis (jeigu sprendimui įgyvendinti reikalingos lėšos):**

 Lėšų poreikio nėra.

**Laukiami rezultatai:**

 Priimtu sprendimu bus sudaryta laikinoji darbo grupė.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Kėdainių rajono savivaldybės tarybos narys Saulius Grinkevičius